CELEX: 62015TN0419
Language: et
Date: 2015-07-28 00:00:00
Title: Kohtuasi T-419/15: 28. juulil 2015 esitatud hagi – Cofely Solelec jt versus parlament

12.10.2015   
            
            
               ET
            
            
               Euroopa Liidu Teataja
            
            
               C 337/27
            
         28. juulil 2015 esitatud hagi – Cofely Solelec jt versus parlament
   (Kohtuasi T-419/15)
   (2015/C 337/28)
   Kohtumenetluse keel: prantsuse
   
      Pooled
   
   
      Hagejad: Cofely Solelec (Esch-sur-Alzette, Luksemburg), Mannelli & Associés SA (Bertrange, Luksemburg) ja Cofely Fabricom (Brüssel, Belgia) (esindaja: advokaat S. Marx)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tühistada:
               
                           —
                        
                        
                           Euroopa Parlamendi infrastruktuuri ja logistika peadirektoraadi 29. mai 2015. aasta otsus nr D(2015)24297, millega tühistati hankemenetlus nr INLO-D-UPIL-T-14-AO4 – 75. osa „elekter – toide”, mis puudutab Luxembourgis asuva Konrad Adenaueri hoone laiendamise ja moderniseerimise projekti;
                        
                     
                           —
                        
                        
                           Euroopa Parlamendi infrastruktuuri ja logistika peadirektoraadi 11. juuni 2015. aasta otsus nr D(2015)28116, millega tühistati hankemenetlus nr INLO-D-UPIL-T-14-AO4 – 75. osa „elekter – toide”, mis puudutab Luxembourgis asuva Konrad Adenaueri hoone laiendamise ja moderniseerimise projekti;
                        
                     
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjendamiseks esitab hageja kaks väidet.
   
               1.
            
            
               Esimese väite kohaselt ei ole esitatud põhjendusi, kuna kostja piirdus 29. mai 2015. aasta ja 11. juuni 2015. aasta tühistamisotsuse põhjendamisel sellega, et muud esitatud pakkumused, sh hagejate pakkumus, ületasid oluliselt turuväärtuse, millele hankija eelnevalt oli tuginenud, täpsustamata seda väärtust kõnealustes otsustes. Tegelikult märkis kostja selle hinnangulise suuruse ära alles 18. juunist 2015 hilisemas kirjas.
            
         
               2.
            
            
               Teise võimalusena esitatud teise väite kohaselt on tehtud ilmne hindamisviga. Hagejad väidavad, et kostja turuväärtuse hinnang ei vasta tegelikule turuolukorrale ning seda väärtust on ilmselgelt alahinnatud.